Mɛni be lɛ e sa kaa yo nɛ e ji Kristofo no nɛ ha e yi nɔ? | Mawu Suɔmi\nKANE NGƐ Acholi Afrikaans Albanian Amerika Mumuihi A Gbi Amharic Arabic Argentina Mumuihi A Gbi Armenian Assamese Australia Mumuihi A Gbi Azerbaijani Azerbaijani (Cyrillic) Baoule Bashkir Bassa (Cameroon) Batak (Toba) Bengali Bicol Bislama Bissau Guinean Creole Boulou Brazil Mumuihi A Gbi Britian Mumuihi A Gbi Bulgarian Catalan Cebuano Chavacano Chile Mumuihi A Gbi Chinese Mandarin (Simplified) Chinese Mandarin (Traditional) Chitonga Chitonga (Malawi) Chitonga (Zimbabwe) Chitumbuka Chiyao Chokwe Chol Chuabo Chuvash Cibemba Cinyanja Colombia Mumuihi A Gbi Croatian Czech Dangme Danish Douala Dutch Ecuador Mumuihi A Gbi Efik English Estonian Ewe Faroese Fijian Finland Mumuihi A Gbi Finnish Ga Garifuna Georgian German Greek Greenlandic Guarani Gujarati Guna Haitian Creole Hausa Hebrew Hiligaynon Hindi Hmong (White) Hungarian Iban Ibanag Icelandic Iloko Indonesian Japan Mumuihi A Gbi Japanese Jula Kabiye Kannada Kazakh Kekchi Kiluba Kimbundu Kinyarwanda Kirghiz Kiribati Kirundi Kongo Korea Mumuihi A Gbi Korean Kosraean Krio Kurdish Kurmanji (Cyrillic) Kwangali Kwanyama Lhukonzo Lithuanian Lomwe Low German Luganda Luo Macedonian Macua Malagasy Malay Malayalam Mam Mambwe-Lungu Mapudungun Marathi Mauritian Creole Mazatec (Huautla) Mbunda Mixe Mizo Myanmar Nahuatl (Central) Nahuatl (Guerrero) Nahuatl (Huasteca) Ndau Ndebele Ndebele (Zimbabwe) Ngabere Ngangela Niuean Norwegian Nyaneka Nzema Otomi (Mezquital Valley) Palauan Pangasinan Papiamento (Curaçao) Persian Peru Mumuihi A Gbi Poland Mumuihi A Gbi Polish Ponapean Portuguese Portuguese (Portugal) Punjabi Quechua (Ancash) Quechua (Ayacucho) Quechua (Bolivia) Quechua (Cuzco) Quiche Romanian Rotuman Runyankore Russia Mumuihi A Gbi Russian Rutoro Samoan Sango Sena Sepedi Serbian Serbian (Roman) Sesotho (Lesotho) Setswana Seychelles Creole Shona Sinhala Slovak Slovenian Solomon Islands Pidgin Spain Mumuihi A Gbi Spania Sranantongo Swahili Swati Swedish Tahitian Tajiki Tamil Tarascan Tatar Tetun Dili Thai Tigrinya Tiv Tlapanec Tojolabal Totonac Tshwa Tsonga Turkish Turkmen Tuvaluan Twi Tzeltal Tzotzil Uighur (Cyrillic) Ukrainian Urdu Urhobo Uzbek Venda Venezuela Mumuihi A Gbi Vezo Wayuunaiki Welsh Wolaita Xhosa Yoruba Zande Zapotec (Isthmus) Zapotec (Lachiguiri) Zulu\nMɛni Be E Sa Kaa A Ha Yi Nɔ, Nɛ Mɛni He Je?\nMɛni be e sa kaa yo nɛ e ji Kristofo no ɔ nɛ ha e yi nɔ, nɛ mɛni he je? Ha nɛ wa susu nɔ́ nɛ Mawu mumi ɔ ha bɔfo Paulo ngma ngɛ sane nɛ ɔ he ɔ he nɛ waa hyɛ. E ha wɔ blɔ tsɔɔmihi nɛ he hia wɔ bɔ nɛ pee nɛ waa pee juɛmihi nɛ sa nɛ maa wo Mawu hɛ mi nyami. (1 Korinto Bi 11:3-16) Paulo tsɔɔ níhi etɛ nɛ sa kaa wa susu he: (1) níhi nɛ yo peeɔ nɛ biɔ kaa e ha e yi nɔ, (2) si himi mi nɛ sa kaa e pee jã ngɛ, kɛ (3) yi mi tomihi a he je nɛ e he hia kaa e ngɔ sisi tomi mlaa nɛ ɔ kɛ tsu ní ngɛ.\nNíhi nɛ yo peeɔ. Paulo tsɔɔ níhi enyɔ: sɔlemi kɛ gbami. (Kuku 4, 5) Sɔlemi ji blɔ nɔ nɛ wa guu nɛ waa kɛ Yehowa tuɔ munyu ngɛ bumi mi. Mwɔnɛ ɔ, ke Kristofo no ko ngɛ Baiblo ɔ mi tsɔɔmihi a nya tsɔɔe ɔ, lɔ ɔ tsɔɔ kaa e ngɛ gbae. Anɛ Paulo ngɛ tsɔɔe kaa e sa nɛ yo nɛ ha e yi nɔ be tsuaa be nɛ e maa sɔle aloo ke e ngɛ Baiblo ɔ mi anɔkuale ko tsɔɔe lo? Dɛbi. Si himi mi nɛ yo ko maa sɔle, aloo e maa tsɔɔ ní ngɛ ɔ lɛ maa tsɔɔ kaa e ha e yi nɔ loo e ko ha e yi nɔ.\nSi himi mi nɛ e sa kaa e ha e yi nɔ. Paulo munyu ɔ tsɔɔ si himihi enyɔ—weku ɔ mi kɛ asafo ɔ mi. E de ke: “Yo tsuaa yo ɔ, e yi ji nyumu. . . . Yo tsuaa yo nɛ ngɛ sɔlee, aloo e ngɛ Mawu sɛ gbi ɔ fiɛɛe, nɛ́ e kɛ nɔ́ hɛ e yi nɔ ɔ, e huno nɛ ji e yi ɔ hɛ mi si e ngɛ puee ɔ nɛ.” (Kuku 3, 5) Ngɛ weku blɔ nya tomi mi ɔ, nyumu ɔ ji nɔ nɛ Yehowa hla kaa yo ɔ yi. Ke yo ɔ bui blɔ nya nɛ e huno ɔ hɛɛ ɔ, nɛ e ngɔ nyumu ɔ blɔ nya ní tsumi nɛ Yehowa ha lɛ ngɛ e dɛ ɔ, e pue e huno ɔ hɛ mi si. Kaa nɔ hyɛmi nɔ́ ɔ, ke e he hia kaa e pee Baiblo mi ní kasemi nɛ e huno ɔ ngɛ lejɛ ɔ, e sa nɛ e ha e yi nɔ kɛ tsɔɔ bumi nɛ e ngɛ ha e huno ɔ. Akɛnɛ nyumu ɔ ji weku ɔ yi he je ɔ, a baptisi lɛ jio, a baptisii we lɛ jio ɔ, e sa nɛ yo ɔ nɛ pee jã. * Jã kɛ̃ nɛ ke e maa sɔle aloo e maa tsɔɔ ní, nɛ e binyumu wayoo nɛ a baptisi lɛ ngɛ lejɛ ɔ, e sa nɛ e ha e yi nɔ. Enɛ ɔ tsɔɔ we kaa e bi ɔ ji weku ɔ yi, se mohu, ngɛ blɔ nya nɛ a kɛ ha nyumuhi nɛ a baptisi mɛ ngɛ Kristofohi asafo ɔ mi ɔ he je.\nNgɛ asafo ɔ blɔ fa mi ɔ, Paulo de ke: “Se ke nɔ ko susuɔ kaa nɔ́ nɛ i de ngɛ nɔ́ nɛ ɔ he ɔ be mi ɔ, nɔ́ nɛ ma de kɛkɛ ji kaa i kɛ Mawu asafo ɔ, wɔɔ lɛɛ wa be jami blɔ nya tomi kpa ko ngɛ enɛ ɔ se.” (kuku 16) Ngɛ Kristofohi asafo ɔ mi ɔ, nyumuhi nɛ a baptisi mɛ pɛ ji nihi nɛ a haa mɛ blɔ nya ní tsumi. (1 Timoteo 2:11-14; Hebri Bi 13:17) Nyumuhi pɛ ji nihi nɛ sɔmɔɔ kaa asafo mi nikɔtɔmahi kɛ asafo mi sɔmɔli. Mawu ha mɛ he blɔ kaa a hyɛ e to ɔmɛ a nɔ. (Bɔfo Ɔmɛ A Ní Tsumi 20:28) Se be komɛ ɔ, si himi komɛ biɔ kaa yo nɛ e ji Kristofo no nɛ tsu blɔ nya ní tsumi nɛ nyumu nɛ a baptisi lɛ tsuɔ ɔ. Eko ɔ, e maa ba kaa e hyɛ fiɛɛmi yami kpe nɔ ke nyumu nɛ a baptisi lɛ nɛ sa be nɛ maa hyɛ nɔ. Aloo eko ɔ, e maa ba kaa e hyɛ Baiblo mi ní kasemi ko nɔ benɛ e kɛ nyumu nɛ a baptisi lɛ nyɛɛ ngɛ fiɛɛmi mi. * Akɛnɛ ní peemi nɛ ɔmɛ piɛɛ asafo ɔ mi ní tsumi ɔmɛ a he he je ɔ, e sa nɛ e ha e yi nɔ kɛ tsɔɔ kaa e ngɛ ní tsumi nɛ sa kaa nyumu tsuɔ ɔ tsue.\nSe jami mi ní tsumi fuu ngɛ nɛ ke yo ngɛ tsue ɔ, e he hia we kaa e ha e yi nɔ. Kaa nɔ hyɛmi nɔ́ ɔ, e he hia we kaa e ha e yi nɔ loko e ha munyu heto ngɛ Kristofohi a kpehi a sisi, aloo ke e kɛ e huno loo nyɛminyumu ko nɛ a baptisi lɛ ngɛ fiɛɛe ngɛ wehi a mi, aloo ke e kɛ e bimɛ nɛ a baptisii we mɛ ngɛ ní kasee loo a ngɛ sɔlee. Se ke nyɛmiyo ko yi mi ngɛ lɛ pee enyɔɔnyɔ kaa e ha e yi nɔ loo e ko ha e yi nɔ ngɛ si fɔfɔɛ ko mi ɔ, e ma nyɛ ma hla níhi a mi ngɛ asafo womihi a mi. * Nɛ kaa bɔ nɛ wa na ngɛ foni ɔ mi ɔ, tɔmi ko be he kaa e maa ha e yi nɔ ke e yi mi tɛ̃ lɛ, nɛ e he nile hu ngɛ lɛ dee ke e pee jã.\nYi mi tomihi a he je. Yi mi tomi enyɔ a he je nɛ e sa kaa yo nɛ e ji Kristofo no nɛ ha e yi nɔ ɔ ngɛ 1 Korinto Bi 11:10. E de ke: “Enɛ ɔ he ɔ, e sa kaa yo nɛ ha e yi nɔ kaa okadi ha hiɔwe bɔfo ɔmɛ kɛ tsɔɔ kaa a ha lɛ he blɔ.” Kekleekle ɔ, mo kadi munyu nɛ ji ‘okadi kaa a ha lɛ he blɔ’ ɔ. Yo ɔ yi nɔ nɛ e maa ha a tsɔɔ kaa e kplɛɛ blɔ nya nɛ Yehowa ha nyumuhi nɛ a baptisi mɛ ngɛ asafo ɔ mi ɔ nɔ. Enɛ ɔ he ɔ, e jeɔ suɔmi kɛ anɔkuale yemi kpo haa Yehowa Mawu. Wa naa yi mi tomi enyɔne ɔ ngɛ munyu nɛ ji “ngɛ hiɔwe bɔfo ɔmɛ a he” ɔ mi. Ke yo ha e yi nɔ ɔ, kɛ e peeɔ bɔfohi nɛ ngɛ he wami ɔ ha kɛɛ?\nBɔfo ɔmɛ a bua jɔɔ ke a na kaa a ngɔ Mawu yi yemi blɔ nya a kɛ ngɛ ní tsue ngɛ Yehowa blɔ nya tomi ɔ tsuo mi ngɛ hiɔwe kɛ zugba a nɔ. A kaseɔ ní kɛ jeɔ nɔ hyɛmi níhi nɛ adesahi nɛ yi mluku ɔ peeɔ ngɛ enɛ ɔ blɔ fa mi ɔ mi hulɔ. E sa nɛ mɛ hu a ba a he si ha Yehowa blɔ nya tomi ɔ. Be ko nɛ be ɔ, hiɔwe bɔfohi fuu nyɛ we nɛ a pee jã. (Yuda 6) Amlɔ nɛ ɔ, eko ɔ, bɔfo ɔmɛ ma yɔse kaa Kristofo no yo ko ngɛ níhi a si kpami fuu, nɛ e juɛmi nya hu wa pe nyumu ko nɛ a baptisi lɛ ngɛ asafo ɔ mi. Se kɛ̃ ɔ, yo ɔ baa e he si kɛ haa blɔ nya nɛ nyumu ɔ hɛɛ ɔ. Be komɛ ɔ, yo ɔ ji Kristofo no nɛ́ a pɔ lɛ nu nɛ maa piɛɛ nihi nɛ a kɛ Kristo maa ye matsɛ hwɔɔ se ɔ he. Nyagbenyagbe ɔ, yo nɛ ɔ ma ná he blɔ nɛ nɔ kuɔ po pe he blɔ nɛ bɔfo ɔmɛ ngɛ ɔ. E kɛ Kristo ma ya ye matsɛ ngɛ hiɔwe. Enɛ ɔ ji nɔ hyɛmi nɔ́ kpakpa nɛ bɔfo ɔmɛ ngɛ nae amlɔ nɛ ɔ! Niinɛ, e ji he blɔ ngua nɛ nyɛmimɛ yihi tsuo ná kaa a maa pee tue bumi kɛ gu anɔkuale yemi kɛ he si bami kpo nɛ a ma je ɔ nɔ, ejakaa bɔfohi anɔkualetsɛmɛ ayɔhi abɔ ngɛ mɛ hyɛe!\n^ kk. 3 E sɛ nɛ yogbayo ko nɛ e ji Kristofo no woɔ e gbi nɔ kɛ sɔleɔ ngɛ e huno nɛ e ji Kristofo no hɛ mi, ja e huno ɔ be he wami nɛ e nyɛ we munyu tumi.\n^ kk. 1 Ke nyɛmiyo ko kɛ nyumu ko nɛ e ji fiɛɛlɔ nɛ a baptisii we lɛ lolo, nɛ tsa pi e huno ya fiɛɛmi nɛ e ba kaa nyɛmiyo ɔ maa hyɛ Baiblo mi ní kasemi ko nɔ ɔ, e he hia we nɛ e ha e yi nɔ.\n^ kk. 2 Ke o ngɛ hlae nɛ o le níhi fuu ngɛ sane nɛ ɔ he ɔ, wa kpa mo pɛɛ nɛ o hyɛ February 15, 2015 Blɛfo gbi Hwɔɔmi Mɔ ɔ, ba fa 30; July 15, 2002 Blɛfo gbi Hwɔɔmi Mɔ ɔ, ba fa 26-27; kɛ February 15, 1977 Blɛfo gbi Hwɔɔmi Mɔ ɔ, ba fa 125-128.